CELEX: 52006PC0757
Language: sl
Date: 2006-12-04
Title: Predlog sklep Sveta o stališču Skupnosti v Pridružitvenem svetu o izvajanju člena 93(3) Evro-mediteranskega sporazuma o pridružitvi med Evropsko skupnostjo in njenimi državami članicami na eni strani in Ljudsko demokratično republiko Alžirijo na drugi strani

Pomembno pravno obvestilo

|

52006PC0757

Predlog sklep Sveta o stališču Skupnosti v Pridružitvenem svetu o izvajanju člena 93(3) Evro-mediteranskega sporazuma o pridružitvi med Evropsko skupnostjo in njenimi državami članicami na eni strani in Ljudsko demokratično republiko Alžirijo na drugi strani  /* KOM/2006/0757 končno */  

	[pic] | KOMISIJA EVROPSKIH SKUPNOSTI |Bruselj, 4.12.2006COM(2006) 757 konč.PredlogSKLEP SVETAo stališču Skupnosti v Pridružitvenem svetu o izvajanju člena 93(3) Evro-mediteranskega sporazuma o pridružitvi med Evropsko skupnostjo in njenimi državami članicami na eni strani in Ljudsko demokratično republiko Alžirijo na drugi strani(predložila Komisija)OBRAZLOŽITVENI MEMORANDUM1. Člen 93(3) Evro-mediteranskega sporazuma o pridružitvi med Evropsko skupnostjo in njenimi državami članicami na eni strani in Ljudsko demokratično republiko Alžirijo na drugi strani obravnava delovanje Pridružitvenega sveta in določa, da ta sprejme svoj poslovnik.2. Predlog, ki ga je pripravila Komisija, se zgleduje po poslovnikih, sprejetih za druge evro-mediteranske pridružitvene sporazume.3. Svet se zaprosi, da v obliki skupnega stališča Skupnosti sprejme priloženi osnutek Odločbe Pridružitvenega sveta ES–Alžirija o sprejetju njegovega poslovnika, ki mu je priložen osnutek poslovnika Pridružitvenega odbora.PredlogSKLEP SVETAo stališču Skupnosti v Pridružitvenem svetu o izvajanju člena 93(3) Evro-mediteranskega sporazuma o pridružitvi med Evropsko skupnostjo in njenimi državami članicami na eni strani in Ljudsko demokratično republiko Alžirijo na drugi straniSVET EVROPSKE UNIJE JE –ob upoštevanju Pogodbe o ustanovitvi Evropske skupnosti in zlasti drugega pododstavka člena 300(2) Pogodbe,ob upoštevanju predloga Komisije[1],ob upoštevanju naslednjega:(1) Evro-mediteranski sporazum o pridružitvi med Evropsko skupnostjo in njenimi državami članicami na eni strani in Ljudsko demokratično republiko Alžirijo na drugi strani je bil podpisan 22. aprila 2002 in je začel veljati 1. septembra 2005.(2) Člen 93(3) Sporazuma določa, da Pridružitveni svet sprejme svoj poslovnik –SKLENIL:Edini členStališče, ki ga Skupnost v Pridružitvenem svetu, ustanovljenem z Evro-mediteranskim sporazumom, sklenjenim med Evropsko skupnostjo in njenimi državami članicami na eni strani ter Ljudsko demokratično republiko Alžirijo na drugi strani, sprejme o izvajanju člena 93(3) tega sporazuma, temelji na osnutku sklepa Pridružitvenega sveta, priloženem k tej odločbi.V Bruslju,Za SvetPredsednikPRILOGA IOsnutekSKLEP PRIDRUŽITVENEGA SVETA EU-ALŽIRIJAo sprejetju poslovnika Pridružitvenega svetaPridružitveni svet EU-Alžirija je –ob upoštevanju Evro-mediteranskega sporazuma o pridružitvi med Evropsko skupnostjo in njenimi državami članicami na eni strani ter Ljudsko demokratično republiko Alžirijo na drugi strani in zlasti členov 92 do 100 Sporazuma,ker je ta sporazum začel veljati 1. septembra 2005 –SKLENIL:Člen 1PredsedstvoPridružitvenemu svetu izmenično za obdobje 12 mesecev predsedujeta predstavnik predsedstva Sveta Evropske unije v imenu Evropske skupnosti in njenih držav članic ter predstavnik vlade Ljudske demokratične republike Alžirije.Prvo obdobje se začne z datumom prvega zasedanja Pridružitvenega sveta in izteče 15. maja 2007.Člen 2ZasedanjaPridružitveni svet zaseda redno enkrat na leto na ministrski ravni. Izredna zasedanja Pridružitvenega sveta se lahko skličejo na zahtevo ene pogodbenice ob soglasju druge pogodbenice.Če se pogodbenici ne dogovorita drugače, je vsako zasedanje Pridružitvenega sveta na običajnem kraju zasedanj Sveta Evropske unije na datum, o katerem se dogovorita pogodbenici.Zasedanja Pridružitvenega sveta skupaj skličeta sekretarja Pridružitvenega sveta po dogovoru s predsednikom.Člen 3ZastopanjeČe se člani Pridružitvenega sveta zasedanj ne morejo udeležiti, so lahko zastopani. Če član želi biti zastopan, predsednika obvesti o imenu svojega zastopnika pred zasedanjem, na katerem naj bi bil zastopan.Zastopnik člana Pridružitvenega sveta izvaja vse pravice tega člana.Člen 4DelegacijeČlane Pridružitvenega sveta lahko spremljajo uradniki. Predsednik je pred vsakim zasedanjem obveščen o predvideni sestavi delegacije vsake pogodbenice.Predstavnik Evropske investicijske banke se zasedanj Pridružitvenega sveta udeleži kot opazovalec, kadar so na dnevnem redu teme, ki se nanašajo nanjo.Pridružitveni svet lahko ob soglasju pogodbenic na svoja zasedanja povabi nečlane, da si pridobi informacije o posameznih zadevah.Člen 5SekretariatUradnik generalnega sekretariata Sveta Evropske unije in uradnik veleposlaništva Ljudske demokratične republike Alžirije v Bruslju skupaj delujeta kot sekretarja Pridružitvenega sveta.Člen 6KorespondencaKorespondenca, naslovljena na Pridružitveni svet, se pošlje predsedniku Pridružitvenega sveta na naslov generalnega sekretariata Sveta Evropske unije.Oba sekretarja zagotovita, da se korespondenca posreduje predsedniku Pridružitvenega sveta in da se, kadar je to primerno, razpošlje drugim članom Pridružitvenega sveta. Korespondenca, ki se tako razpošlje, je naslovljena na generalni sekretariat Komisije, stalna predstavništva držav članic in veleposlaništvo Ljudske demokratične republike Alžirije v Bruslju.Sporočila predsednika Pridružitvenega sveta pošljeta naslovnikom oba sekretarja in jih, kadar je to primerno, razpošljeta drugim članom Pridružitvenega sveta na naslove, navedene v drugem odstavku.Člen 7JavnostČe ni določeno drugače, zasedanja Pridružitvenega sveta niso javna.Člen 8Dnevni red zasedanj1. Predsednik za vsako zasedanje sestavi začasni dnevni red. Sekretarja Pridružitvenega sveta ga pošljeta naslovnikom iz člena 6 najpozneje 15 dni pred začetkom zasedanja.Začasni dnevni red vključuje točke, glede katerih je predsednik prejel zahtevo za vključitev na dnevni red najpozneje 21 dni pred začetkom zasedanja, pri čemer pa se na začasni dnevni red uvrstijo samo točke, za katere je bila sekretarjema dokumentacija poslana najpozneje do datuma odpošiljanja tega dnevnega reda.Pridružitveni svet prejme dnevni red na začetku vsakega zasedanja. Za uvrstitev točke, ki ni na začasnem dnevnem redu, na dnevni red je potrebno soglasje pogodbenic.2. Predsednik lahko v dogovoru s pogodbenicama skrajša obdobja, določena v odstavku 1, da se upoštevajo zahteve posameznega primera.Člen 9ZapisnikOsnutek zapisnika za vsako zasedanje sestavita oba sekretarja.Zapisnik praviloma glede vsake točke na dnevnem redu navaja:– dokumentacijo, predloženo Pridružitvenemu svetu,– izjave, za katere je kateri koli član Pridružitvenega sveta želel, da se zapišejo v zapisnik,– sprejete odločitve, izjave, o katerih je bilo doseženo soglasje, in sprejete sklepe.Osnutek zapisnika se predloži Pridružitvenemu svetu v odobritev. Odobri se v šestih mesecih po vsakem zasedanju Pridružitvenega sveta. Po odobritvi zapisnik podpišejo predsednik in oba sekretarja. Zapisnik se shrani v arhiv generalnega sekretariata Sveta Evropske unije; overjena kopija se pošlje vsakemu naslovniku iz člena 6.Člen 10Sklepi in priporočila1. Pridružitveni svet sprejme svoje sklepe in priporočila z medsebojnim soglasjem pogodbenic.V obdobju med zasedanji lahko Pridružitveni svet sprejema sklepe ali priporočila s pisnim postopkom, če s tem soglašata obe pogodbenici.2. Sklepi in priporočila Pridružitvenega sveta v smislu člena 94 Evro-mediteranskega sporazuma se naslovijo kot „Sklep“ ali „Priporočilo“, čemur sledijo zaporedna številka, datum sprejetja in opis zadeve. V vsakem sklepu je določen datum njegovega začetka veljavnosti.Sklepe in priporočila Pridružitvenega sveta podpiše predsednik in jih potrdita oba sekretarja.Sklepi in priporočila se pošljejo vsakemu naslovniku iz člena 6.Pridružitveni svet lahko sklene, da svoje sklepe in priporočila objavi v Uradnem listu Evropske unije in v Uradnem listu Ljudske demokratične republike Alžirije .Člen 11JezikiUradni jeziki Pridružitvenega sveta so uradni jeziki obeh pogodbenic.Če ni določeno drugače, se Pridružitveni svet pri svojih posvetovanjih opira na dokumentacijo, ki je napisana v teh jezikih.Člen 12StroškiEvropska skupnost in Ljudska demokratična republika Alžirija krijeta vsaka svoje stroške za osebje, potovanja in dnevnice ter za pošto in telekomunikacije, ki nastanejo z njuno udeležbo na zasedanjih Pridružitvenega sveta.Stroške v zvezi s tolmačenjem na zasedanjih, prevajanjem in razmnoževanjem dokumentov krije Evropska skupnost, razen stroškov v zvezi s tolmačenjem in/ali prevajanjem v arabščino ali iz nje, ki jih krije Ljudska demokratična republika Alžirija.Druge stroške v zvezi s praktično organizacijo zasedanj krije pogodbenica, ki zasedanje organizira.Člen 13Pridružitveni odbor1. Pridružitvenemu svetu pri opravljanju njegovih nalog pomaga Pridružitveni odbor. Odbor sestavljajo predstavniki Evropske komisije in predstavniki članic Sveta Evropske unije na eni strani ter predstavniki vlade Ljudske demokratične republike Alžirije na drugi strani.2. Pridružitveni odbor pripravi zasedanja in posvetovanja Pridružitvenega odbora, izvaja sklepe Pridružitvenega sveta, kadar je to primerno, in na splošno zagotavlja kontinuiteto odnosov v okviru pridružitve ter pravilno delovanje Evro-mediteranskega sporazuma. Preuči vsa vprašanja, ki mu jih predloži Pridružitveni odbor, ter vsa druga vprašanja, ki se morebiti pojavijo pri tekočem izvajanju Evro-mediteranskega sporazuma. Predloge ali osnutke sklepa in/ali priporočila predloži Pridružitvenemu svetu v odobritev.3. Kadar Evro-mediteranski sporazum predvidi obveznost posvetovanja ali možnost posvetovanja, lahko tako posvetovanje poteka v Pridružitvenem odboru. Posvetovanje se lahko nadaljuje v Pridružitvenem svetu, če pogodbenici s tem soglašata.4. Poslovnik Pridružitvenega odbora je priložen k temu sklepu.Ta sklep začne veljati z dnem sprejetja.V [...],Za Pridružitveni svetPredsednikPRILOGA POSLOVNIK PRIDRUŽITVENEGA ODBORAČlen 1PredsedstvoPridružitvenemu odboru izmenično za obdobje 12 mesecev predsedujeta predstavnik Evropske komisije v imenu Evropske skupnosti in njenih držav članic ter predstavnik vlade Ljudske demokratične republike Alžirije.Prvo obdobje se začne na datum prvega zasedanja Pridružitvenega sveta in izteče 15. maja 2007.Člen 2ZasedanjaPridružitveni odbor zaseda na podlagi dogovora obeh pogodbenic, kadar okoliščine to zahtevajo.O času in kraju vsakega zasedanja Pridružitvenega odbora se dogovorita pogodbenici.Zasedanja Pridružitvenega odbora skliče predsednik.Člen 3DelegacijePredsednik je pred vsakim zasedanjem obveščen o predvideni sestavi delegacije vsake pogodbenice.Člen 4SekretariatUradnik Evropske komisije in uradnik vlade Ljudske demokratične republike Alžirije skupaj delujeta kot sekretarja Pridružitvenega odbora.Vsa sporočila v okviru tega poslovnika, ki so namenjena predsedniku Pridružitvenega odbora ali prihajajo od njega, se naslovijo na sekretarja Pridružitvenega odbora ter na sekretarja in predsednika Pridružitvenega sveta.Člen 5JavnostČe ni določeno drugače, zasedanja Pridružitvenega odbora niso javna.Člen 6Dnevni red zasedanj1. Predsednik za vsako zasedanje sestavi začasni dnevni red. Sekretarja Pridružitvenega odbora ga pošljeta naslovnikom iz člena 4 najpozneje 15 dni pred začetkom zasedanja.Začasni dnevni red vključuje točke, glede katerih je predsednik prejel zahtevo za vključitev na dnevni red najpozneje 21 dni pred začetkom zasedanja, pri čemer pa se na začasni dnevni red uvrstijo samo točke, za katere je bila sekretarjema dokumentacija poslana najpozneje do datuma odpošiljanja tega dnevnega reda.Pridružitveni odbor lahko na svoja zasedanja povabi strokovnjake, da si pridobi informacije o posameznih zadevah.Pridružitveni odbor na začetku vsakega zasedanja sprejme dnevni red.Za uvrstitev točke, ki ni na začasnem dnevnem redu, na dnevni red je potrebno soglasje obeh pogodbenic.2. Predsednik lahko v soglasju z obema pogodbenicama skrajša obdobja, določena v odstavku 1, da se upoštevajo zahteve posameznega primera.Člen 7ZapisnikZa vsako zasedanje se sestavi zapisnik; ta se pripravi na podlagi povzetka sklepov Pridružitvenega odbora, ki ga sestavi predsednik.Po odobritvi Pridružitvenega odbora zapisnik podpišejo predsednik in sekretarja, vsaka pogodbenica pa en izvod vloži med dokumentacijo. Izvod zapisnika se pošlje vsakemu naslovniku iz člena 4.Člen 8PosvetovanjaV posebnih primerih Pridružitveni svet v skladu z Evro-mediteranskim sporazumom Pridružitveni odbor pooblasti, da sprejme sklepe in/ali priporočila, te listine pa se naslovijo kot „Sklep“ ali „Priporočilo“, čemur sledijo zaporedna številka, datum sprejetja in opis zadeve.Kadar Pridružitveni odbor sprejme sklep, se smiselno uporabljata člena 10 in 11 Sklepa št. ... Pridružitvenega sveta o sprejetju njegovega poslovnika. Sklepi in priporočila Pridružitvenega odbora se pošljejo naslovnikom iz člena 4 tega poslovnika.Člen 9StroškiVsaka pogodbenica prevzame stroške za osebje, potovanja in dnevnice ter za pošto in telekomunikacije v zvezi s svojo udeležbo na zasedanjih Pridružitvenega odbora ali katerih koli sestankih delovnih skupin ali organov, po potrebi ustanovljenih v skladu s členom 98 Evro-mediteranskega sporazuma.Stroške v zvezi s tolmačenjem na zasedanjih, prevajanjem in razmnoževanjem dokumentov krije Evropska skupnost, razen stroškov v zvezi s tolmačenjem in/ali prevajanjem v arabščino ali iz nje, ki jih krije Ljudska demokratična republika Alžirija.Druge stroške v zvezi s praktično organizacijo zasedanj krije pogodbenica, ki zasedanje organizira.[1] UL C, str.